मोबाइल वैन से दी लोगों को जानकारियां
जिलाविधिक सेवा प्राधिकरण के तत्वावधान में संचालित विधिक सहायता एवं सचल लोक अदालत मोबाइल वैन को सोमवार को अध्यक्ष जिला प्राधिकरण एवं जिला न्यायाधीश महावीर प्रसाद शर्मा द्वारा हरी झंडी दिखाकर रवाना किया गया।
मोबाइल वेन को खैरदा, कुस्तला, जीनापुर, रवांजना चौड़, खिजूरी, धमूण, बिलोपा, इटावा, एकड़ा, देवपुरा, चौथ का बरवाड़ा आदि गांवों के सार्वजनिक स्थानों, अटल सेवा केंद्रों, आंगनबाड़ी केंद्रों स्वास्थ्य केंद्रों पर ले जाया गया।
जिला विधिक सेवा प्राधिकरण के पूर्णकालिक सचिव सुरेंद्र सिंह सांदू ने बताया कि यहां मोबाइल वेन पर विधिक जागरूकता टीम के सदस्य पैनल अधिवक्ता वीरेंद्र कुमार वर्मा, नंदकिशोर बैरवा, पैरालीगल वॉलेंटियर गुंजन नामा, कनिष्ठ लिपिक नवीन सक्सेना ने आमजन को महिलाओं के अधिकार, घरेलू हिंसा अधिनियम 2005, लोक अदालत के माध्यम से पक्षकारों के वर्षों पुराने विवादों का निबटारा, पीड़ित प्रतिकर स्कीम के तहत अंग-भंग क्षतिग्रस्त एवं पीड़ित व्यक्तियों को विधिक सहायता राशि आदि के बारे में विस्तार से जानकारियां दी गई। साथ ही पंपलेट्स एवं फोल्डर्स आदि वितरित किए गए।
शिविरमें दी कानूनी जानकारी
खंडार| तालुकाविधिक सेवा समिति खंडार के तत्वावधान में स्वामी विवेकानंद मॉडल स्कूल खंडार में विधिक साक्षरता शिविर का आयोजन किया गया।
इसमें तालुका विधिक सेवा समिति अध्यक्ष एवं सिविल न्यायाधीश एवं न्यायिक मजिस्ट्रेट लेखपाल शर्मा ने महिलाओं के कानूनी अधिकारों, पीड़ित महिलाओं के उत्थान एवं निराकरण उनके संरक्षण एवं विधिक सेवा के विभिन्न कार्यक्रमों, नालसा योजनाओं की जानकारी दी। साथ ही भ्रूण हत्या को कानूनन अपराध बताते हुए सजा का प्रावधान होना बताया।
hin_Deva hin_Deva hin_Deva hin_Deva hin_Deva hin_Deva hin_Deva